Diari Oficial de la Generalitat Valenciana


Sumari del DOGV 3822, del 25-08-2000 (2000/6332)

RESOLUCIÓ de 26 de juny de 2000, del president de la Comissió Territorial d'Urbanisme d'Alacant, per la qual es fa públic l'acord de 19 de maig relatiu a la modificació puntual núm. 53 del Pla General d'Ordenació Urbana de Torrevieja.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3822

Data del DOGV
:   25-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6332


Data del document
:   26-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Torrevieja
    * pla d'urbanisme

RESOLUCIÓ de 26 de juny de 2000, del president de la Comissió Territorial d'Urbanisme d'Alacant, per la qual es fa públic l'acord de 19 de maig relatiu a la modificació puntual núm. 53 del Pla General d'Ordenació Urbana de Torrevieja. [2000/6332]
  
Vist l'expedient de referència i de conformitat amb els següents
  
Antecedents de fet
  
Primer. L'Ajuntament, en la sessió plenària del dia 5 d'octubre de 1998, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana, de 7 d'abril de 1998 i en un dels diaris de més difusió provincial el 10 de març de 1998. No s'han presentat al·legacions.
  
Segon. La documentació està integrada per memòria informativa i justificativa i plànols d'informació i ordenació.
  
Tercer. La present modificació té per objecte la correcció d'un error en l'assignació del nombre de plantes, al carrer Ramón Gallud en el tram comprés entre els carrers Orihuela i Gregorio Marañón, que recull el plànol corresponent.
  
Es justifica la proposta, en l'error que es va produir en l'assignació d'alçades en l'esmentat carrer, com a conseqüència possiblement de l'estretor en l'extrem nord del carrer, quan l'alineació ja recollida en el pla general ho corregia. Actualment, l'edificació que produïa l'estrenyiment ha sigut enderrocada. D'acord amb l'anterior, al carrer Ramón Gallud, tot i tenir 14 m d'amplària, es va posar en el plànol corresponent 5 alçades.
  
Després de diversos informes de l'arquitecte municipal, ell mateix proposa la variació d'alçades de cinc a sis al carrer Ramón Gallud, en el tram comprés entre els carrers Orihuela i Gregorio Marañón i al carrer Orihuela en el tram comprés entre el carrer Ramón Gallud i el carrer Salero.
  
Consideracions tecnicojurídiques.
  
Primera. La tramitació ha sigut correcta, d'acord amb el que estableix l'article 38, per remissió del 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
Segona. La documentació està incompleta, als efectes del compliment del que estableix l'article 27 de la LRAU. Falta un document refós on es reculla el que realment ha aprovat per l'ajuntament.
  
Tercera. Les determinacions contingudes en el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com es recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quarta. La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'aprovació de modificacions puntuals de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme, acorda
  
Aprovar definitivament la modificació puntual núm. 53 del Pla General d'Ordenació Urbana de Torrevieja, però supeditar-ne la publicació i, en conseqüència, l'eficàcia, fins que es presente un projecte tècnic refós del que realment ha aprovat l'Ajuntament.
  
Amb data 19 de maig de 2000, el president de la Comissió Territorial d'Urbanisme, va resoldre
  
Vist l'acord adoptat per la Comissió Territorial d'Urbanisme, en la sessió de 21 de desembre de 1998, pel qual es va aprovar definitivament l'expedient de referència, però se'n supeditava la publicació al compliment de certes condicions, així com la documentació presentada per l'Ajuntament, amb data 18 de febrer de 2000, que compleix tots els punts de l'esmentat acord de la Comissió, resolc
  
Ordenar la immediata publicació de l'esmentat acord d'aprovació definitiva en el Diari Oficial de la Generalitat Valenciana, perquè entre en vigor, d'acord amb el que estableix l'article 59, apartats 2 i 4 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística. Amb la publicació de l'aprovació definitiva no cal la notificació individualitzada.
  
Contra aquest acord, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.»
  
València, 26 de juny de 2000. El president de la Comissió Territorial d'Urbanisme: José María Benlliure Moreno.
  
València, 14 de juliol de 2000.- El secretari general, Gaspar Peral Ribelles.